D iḥulfan i sɛan yimawlan ɣer dderya-nsen d azamul n tayri d leḥnana, asentel-a yesɛa azal deg tmetti acku yurez ɣer wassaɣ yellan gar yimawlan d warraw-nsen neɣ gar twacult sumata ilmend n waya ttwanin-d s tuget fell-as inzan gar-asen: -Win ur njerreb tasa, ad yens anida nensa. Tugna n tasa ; win yesɛan dderya ad t-teqlileḥ fellasen tasa-s acku imawlan ttiḥninen ɣef warraw-nsen ladɣa tayemmat. Tasa d azamul n yimawlan ; acku d nutni i yesɛan tasa ɣer warraw-nsen. Asugnen d amazday, akked yimanay.